** **MADONAS NOVADA PAŠVALDĪBA**

Reģistrācijas numurs 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. septembrī Nr. 242**

(protokols Nr. 9, 80. p.)

**Par grozījumiem Madonas novada pašvaldības domes 24.01.2023. lēmumā Nr. 6 “Par Madonas novada pašvaldības iestāžu amata vienību sarakstu apstiprināšanu”**

Lubānas apvienības pārvaldē saņemts Lubānas Sociālās aprūpes centra vadītājas J. Kočānes 13.08.2025. iesniegums Nr. 1.3/63 (reģistrēts Lubānas apvienības pārvaldē 15.08.2025 ar Nr. LUB/1.8/25/52).

Ņemot vērā, ka Lubānas Sociālās aprūpes centram tuvākajā laikā jāveic sniegto sociālo pakalpojumu pārreģistrācija sociālo pakalpojumu sniedzēju reģistrā, iesniegumā izteikts lūgums palielināt Lubānas Sociālās aprūpes centra amata vienību sarakstā esošās amata vienības “Sociālais aprūpētājs” skaitu, lai varētu izpildīt Sociālo pakalpojumu un sociālās palīdzības likuma 17. panta 1. daļā noteiktās prasības par to, ka sociālo pakalpojumu sniegšanas iestādei jāveic reģistrācija sociālo pakalpojumu sniedzēju reģistrā, un tiktu ievērota Ministru kabineta 13.06.2017. noteikumu Nr. 338 “Prasības sociālo pakalpojumu sniedzējiem” 52.punkta prasība par to, ka pilngadīgo aprūpes institūcija sociālo pakalpojumu sniegšanā iesaista sociālo darbinieku, sociālo aprūpētāju, sociālo rehabilitētāju un aprūpētāju.

Pamatojoties uz Pašvaldību likuma 10. panta pirmo daļu,ņemot vērā 17.09.2025. Sociālo un veselības jautājumu komitejas un 23.09.2025. Finanšu komitejas atzinumus, **atklāti balsojot: PAR – 18** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Madonas novada Lubānas apvienības pārvaldes un tās pakļautībā esošo iestāžu amata vienību sarakstā, kas apstiprināts ar Madonas novada pašvaldības domes 24.01.2023. lēmumu Nr. 6 (protokols Nr. 1, 6. p.) “Par Madonas novada pašvaldības iestāžu amata vienību sarakstu apstiprināšanu” (Pielikums Nr.20), izdarīt šādus grozījumus:
   1. Ar 01.10.2025. Lubānas Sociālās aprūpes centra amata vienību sarakstā grozīt esošo amata vienību “Sociālais aprūpētājs” ar profesijas kodu 3412 01, amata vienību skaitu 0,5, mēnešalgas likmi 950 EUR, mēnešalgas fondu 475 EUR, amata saimi 43.1., amata saimes līmeni III B, mēnešalgas grupu 6. uz “Sociālais aprūpētājs” ar profesijas kodu 3412 01, amata vienību skaitu 1, mēnešalgas likmi 950 EUR, mēnešalgas fondu 950 EUR, amata saimi 43.1., amata saimes līmeni III B, mēnešalgas grupu 6.
2. Uzdot Madonas novada Centrālās administrācijas Juridiskajai un personāla nodaļai aktualizēt Madonas novada pašvaldību iestāžu amata vienību sarakstus, ņemot vērā šajā lēmumā noteiktos grozījumus amata vienību sarakstos.
3. Uzdot Madonas novada pašvaldības iestāžu vadītājiem, kuru vadīto iestāžu amata vienību sarakstos ir izdarītas izmaiņas ar šo lēmumu, darba tiesiskās attiecības to vadītajās iestādēs organizēt saskaņā ar šajā lēmumā noteikto, ja nepieciešams, izbeidzot, grozot vai nodibinot darba tiesiskās attiecības saskaņā ar darba tiesiskās attiecības regulējošajiem Latvijas Republikā spēkā esošajiem normatīvajā aktiem.
4. Finansējumu paredzēt no Madonas novada pašvaldības 2025. gada budžeta nesadalītajiem līdzekļiem, kas ņemti no Lubānas apvienības pārvaldes 2024. gada budžeta atlikuma
5. Uzdot Madonas novada Centrālās administrācijas Finanšu nodaļai, veicot ar darbinieku atlīdzību saistītos aprēķinus un maksājumus, ņemt vērā šajā lēmumā noteiktos grozījumus amata vienību sarakstos.

Domes priekšsēdētājs A. Lungevičs

*Bodžs 26165144*

*Lauva 26199545*